de da da da da af de de fr en de da da da da da da fr sv da nl de da da nn da da da da da da da da da da da de id da da de en en da fr da id de en de da en da de fi da de da da da da da sv da da da da da da da da en da da da da da da da da da da da da da da da da da da da da da da da da da da da gl da da da da da da da da da da da da da da de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Jeg har set en stork, hvem skal jeg give besked til?
Dansk Ornitologtisk Forening (DOF) har nedsat en storkegruppe, som sikkert vil være interesserede i at få oplysninger om storken.
Læs mere på DOF's hjemmeside
DOF kan kontaktes på Obfuscated Email
Jeg har fundet en død mågefugl med ringmærkning – hvem kontakter jeg?
Oplysninger om fundne ringmærker eller ringmærkede fugle skal til Ringmærkningscentralen ved Statens Naturhistoriske Museum i København.
På fuglering.dk kan man registrere den pågældende ring, og hvordan, hvor og hvornår man har fundet ringen eller den ringmærkede fugl.
På den måde er man med til at hjælpe forskningen.
Læs mere om ringmærkning
Hvem skal man kontakte, hvis man finder et truet og sjældent dyr, som er dødt?
Man skal ikke kontakte nogen, men man kan kontakte DCE, Aarhus Universitet som står for den danske rødliste.
Er der tale om en fugl eller pattedyr, kan man også sende dyret til undersøgelse på DTU Veterinærinstituttet. Man kan se mere om, hvordan man indsender vildt til undersøgelse på vildtsundhed.dk
Må man få udstoppet et dyr, som man finder – hvem skal man spørge om lov?
Du skal kontakte Naturstyrelsen på Obfuscated Email
Jeg tror, at jeg har fundet en ny art – hvem skal jeg kontakte?
Hvis du finder et dyr eller en plante, som du mener aldrig tidligere er blevet registreret, skal du kontakte Zoologisk Museum under Statens Naturhistoriske Museum på Obfuscated Email
Læs mere på Statens Naturhistoriske Museums hjemmeside
Jeg har fundet en mængde døde fugle – hvem skal jeg kontakte?
Du kan henvende dig til Fødevarestyrelsen i åbningstiden på tlf. 72 27 69 00. Fødevarestyrelsen vil herefter vurdere, om en eller flere fugle skal sendes til undersøgelse for fugleinfluenza. Man kan på Fødevarestyrelsens hjemmeside læse meget mere om fugleinfluenza, og hvad man skal gøre, hvis man finder døde fugle.
Jeg har fundet et dødt dyr – hvem skal jeg ringe til?
Generelt gælder, at hvis du finder et dødt dyr på Naturstyrelsens arealer, kan du henvende dig til den lokale enhed. Som udgangspunkt vil døde dyr ikke blive fjernet fra styrelsens arealer, men få lov til at ligge og indgå i den naturlige fødekæde.
Find Naturstyrelsens lokale enheder
Hvis du finder et såret eller nødstedt dyr, kan du kontakte Dyrenes Vagtcentral på tlf. 1812.
Kan du ikke ringe til 1812?
Du kan da i stedet ringe til 01812 eller direkte til Dyrenes Beskyttelse på 33 28 70 00og blive stillet om til Vagtcentralen.
Dyrenes Vagtcentral er oprettet af Dyrenes Beskyttelse og samarbejder bl.a. med Falck, vildtplejestationer, dyreinternater og politiet.
Læs mere om Dyrenes Vagtcentral
Skal man anmelde fund af et dødt marsvin, man finder på stranden?
Ja, man kan kontakte Naturstyrelsens lokale enhed eller Fiskeri- og Søfartsmuseet i Esbjerg.
Hvor indberetter man fundet af en ringmærket fugl?
Statens Naturhistoriske Museum har en hjemmeside, hvor man kan anmelde observereringer af ringmærkede fugle. Museet vil blive glad for din rapportering, hvad enten fuglen er fundet død eller levende. Find linket her
Hvem skal man kontakte, hvis man vil bekæmpe mårhund?
Naturstyrelsen varetager bekæmpelsen af mårhund på Naturstyrelsens arealer. Hvis man ser en mårhund på Naturstyrelsens arealer, så skal man henvende sig til Naturstyrelsens lokale enhed. Læs mere om mårhunden
Bliv klogere i Naturstyrelsens FAQ:
Hvor må jeg færdes?
Hvem skal jeg kontakte?
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden